Beyoncé wil Saartjie Baartman vertolkBeyoncé. Argieffoto. Die gewilde popster, Beyoncé, wil die hoofrol in haar eie fliek speel wat die lewe van die Khoi-San-vrou Saartjie (Sarah) Baartman uitbeeld. Baartman is in die laat 1800’s en vroeg 1900’s in sirkuskonserte weens haar groot agterstewe uitgestal ná sy deur Alexander Dunlop, ŉ ondernemende Skotse dokter, aan Londen bemark is. Die koerant The Sun het in ŉ onlangse berig gesê die sanger, wat die meeste Grammy-benoemings van alle tye ontvang het, het ŉ groep toneelafrigters en skrywers aangestel om aan die fliek te begin werk. “Beyoncé is desperaat om ernstig as aktrise opgeneem te word. Selfs al het sy ŉ paar goeie flieks gehad, dink sy steeds haar deurbraakrol is op pad,” het ŉ bron aan die koerant vertel. “Sy wil ŉ draaiboek skryf wat vir haar respek en toekennings in die toneelbedryf gaan besorg, en sy dink Baartman se storie sal dit vir haar moontlik maak. Dit sal vir haar die wêreld beteken om ŉ Oscar te wen,” het die bron vertel. Aanhangers kan glo na ŉ nuwe album in 2016 uitsien.